text: Film på 2. døgn
  18 november 2012 kl. 17.23
  I hele Skandinavien foregår der lige nu en noget anderledes konkurrence i filmkigning. Det gælder ganske enkelt om at holde sig vågen længst muligt og se så mange film som muligt.
  Kolding er det eneste sted i vores del af landet, hvor der lige nu bliver set film til den store guldmedalje. 
  Hvis deltagerne lukker øjnene i mere end fem sekunder, bliver de diskvalificeret. 
  Konkurrencen blev skudt i gang fredag kl. 16.00. 
  De tre filmnørder fra vores region er oppe imod byer fra hele Skanidinavien.
  
  Vil slå svensk rekord
  Allerede søndag aften - efter omkring 50 timer - har fire byer dog givet op, heriblandt både Ålborg, Odense og Århus. 
  Det er Kolding-deltagernes plan at at slå den hidtidige svenske rekord på 80 timers uafbrudt film-kigning. 
  Det kræver, at de holder ud minimum til midnat natten mellem mandag og tirsdag. For at holde sig vågne har Kolding-deltagerne både medbragt citronsaft og elektriske fluesmækkere..
  